b'\n_START_ARTICLE_\nFinlandia-talo\n_START_PARAGRAPH_\nFinlandia-talo on kontserdihall ja konverentsikeskus Helsingi kesklinnas Mannerheimintie \xc3\xa4\xc3\xa4res._NEWLINE_Maja projekteeris Alvar Aalto. Kontserdihalli hakati ehitama detsembris 1968 ning see avati pidulikult 2. detsembril 1971. Aastatel 1973\xe2\x80\x931975 ehitati hoonele juurde konverentsikeskuse tiib._NEWLINE_Finlandia-talo v\xc3\xa4lisvooder on valgest Carrara marmorist. Kasutatud on ka tumedat Soome graniiti._NEWLINE_Aastal 1998 asendati murenema hakanud marmorplaadid uutega._NEWLINE_Hoone pindala on 18 157 m\xc2\xb2 ja kubatuur 125 140 m\xc2\xb3. Kontserdisaalis on 1700 istekohta._NEWLINE_Aastal 2008 k\xc3\xa4is Finlandia-talos korraldatud \xc3\xbcritustel kokku umbes 325 000 k\xc3\xbclastajat._NEWLINE_20.12.2016 avati hoone katusel 47 kW v\xc3\xb5imsusega p\xc3\xa4ikeseelektrijaam.'